**Noteikumu “Grozījumi Ministru kabineta 2021. gada 7. janvāra noteikumos Nr. 17 “Noteikumi par gaisa piesārņojuma ierobežošanu no sadedzināšanas iekārtām”” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda projektiem, kuru anotācijas I. sadaļas 2. punkts nepārsniedz divas lapaspuses. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2021. gada 7. janvāra noteikumos Nr. 17 “Noteikumi par gaisa piesārņojuma ierobežošanu no sadedzināšanas iekārtām” (turpmāk – noteikumu projekts) izstrādāts pēc Vides aizsardzības un reģionālās attīstības ministrijas iniciatīvas, lai pilnveidotu un precizētu emisiju aprēķinu metodiku mazajām sadedzināšanas iekārtām, kā arī nosacījumus attiecībā uz mērījumu veikšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2021. gada 7. janvāra noteikumos Nr. 17 "Noteikumi par gaisa piesārņojuma ierobežošanu no sadedzināšanas iekārtām”” (turpmāk – MK noteikumi Nr.17) pēc to apstiprināšanas Ministru kabinetā un spēkā stāšanās 2021. gada 14. janvārī tika atklāta kļūda 1.pielikumā iekļautajos emisiju faktoros, kurus izmanto, lai mazās sadedzināšanas iekārtas operators varētu aprēķināt iekārtas radītās emisijas un varētu aprēķināt uz to attiecināmo dabas resursa nodokļa apmēru.  Kopumā sēra līmenis biomasā parasti ir ļoti zems un ir ievērojami mazāks nekā fosilā kurināmā veidiem, piemēram, oglēm un mazutam. Tādēļ iekārtās, kurās kā kurināmo izmanto cieto biomasu, praktiski netiek radītas sēra dioksīda jeb SO2 emisijas. Arī Eiropas Savienības līmenī biomasas iekārtām netiek noteiktas SO2 emisijas robežvērtības.  Lai sadedzināšanas iekārtu operatoriem nebūtu jāmaksā dabas resursu nodoklis par emisijām, kas tiek radītas minimālā līmenī un neveidotu dabas resursu nodokļa mākslīgu pieaugumu, noteikumu projekts paredz svītrot SO2 emisijas faktorus cietās biomasas izmantošanas gadījumā.  Papildus praksē konstatēti gadījumi, kad B kategorijas piesārņojošām darbībām atbilstošas iekārtas ietver arī C kategorijas izmēram atbilstošu sadedzināšanas iekārtu. MK noteikumos Nr. 17 nav skaidri noteikts kā šajos gadījumos būtu jāaprēķina dabas resursu nodoklis.  Vienlaikus pēc MK noteikumi Nr. 17 spēkā stāšanās tika saņemti iebildumi par to, ka gada laikā iekārtām ar jaudu zem 1 MW nebūs iespējams veikt mērījumus dēļ Latvijā esošo laboratoriju skaita. Ņemot vērā, ka šo iekārtu skaits Latvijā ir diezgan liels (~1500 emisijas avoti) un lai praktiski būtu iespējams veikt mērījumus mazas jaudas iekārtām, tad noteikumu projektā tiek ierosināts par gadu pagarināt iepriekš noteikto emisiju mērījumu veikšanas gala termiņu.  Pārskatīts arī MK noteikumu Nr.17 90.punkts, lai novērstu pretrunas ar Ministru kabineta 2013.gada 2.aprīļa noteikumos Nr.182 “Noteikumi par stacionāru piesārņojuma avotu emisijas limita projektu izstrādi” noteikto attiecībā uz dūmeņa augstuma noteikšanu.  Noteikumu projektā veikti arī citi redakcionāli precizējumi. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts vides dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, valsts un pašvaldību iestādes, kuras darbina sadedzināšanas iekārtas, vides konsultāciju uzņēmumi, mērījumu laboratorijas, Valsts vides dienests, kā arī visa sabiedrība, kas gūst labumu no tā, ka tiek ierobežots sadedzināšanas iekārtu radītais piesārņojums. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam plānota pozitīva ietekme uz mazo sadedzināšanas iekārtu īpašniekiem, jo nebūs jārēķina un jāmaksā nodoklis par piesārņojumu, ko tie nerada vai rada minimālā apjomā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2021. gada 26. aprīlī ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv), sadaļā “Normatīvo aktu projekti” un 2021. gada 26. aprīlī Valsts kancelejas tīmekļvietnē [www.mk.gov.lv](http://www.mk.gov.lv) ar aicinājumu sabiedrības pārstāvjiem līdzdarboties Noteikumu projekta izstrādē līdz 2021. gada 11. maijam rakstiski sniedzot viedokli par Noteikumu projektu. Līdz ar to ieinteresētajām personām ir iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | 2021. gada 7. maijā saņemts šāds vienas privātpersonas rakstiski iesniegts viedoklis:  1) 1. pielikumā ir norādīts emisijas faktors „putekļi vai daļiņas”, savukārt dabas resursu nodokli maksā par daļiņām PM10. Līdz ar to nav skaidrs, vai pieņemt, ka PM ir vienāds ar PM10 vai arī rēķināt no PM10 no PM izmantojot kādā metodikā doto daļiņu sadalījumu.  **VARAM viedoklis**: 2021. gada laikā tiks izstrādātas vadlīnijas un tajās sniegti atbilstoši skaidrojumi. Vienlaikus Valsts sekretāru sanāksmē ir izsludināti grozījumi Ministru kabineta 2007.gada 19.jūnija noteikumos Nr.404 “Kārtība, kādā aprēķina un maksā dabas resursu nodokli, izsniedz dabas resursu lietošanas atļauju un auditē apsaimniekošanas sistēmas” (<http://tap.mk.gov.lv/lv/mk/tap/?pid=40499720>), kas paredz, ka sadedzināšanas iekārtām, kas atbilst C kategorijas piesārņojošām darbībām, daļiņu PM10 emisijas apjomu gaisā nodokļa maksātājs aprēķina, piemērojot normatīvajos aktos par gaisa piesārņojuma ierobežošanu no sadedzināšanas iekārtām noteikto aprēķinu metodiku kopējo putekļu jeb daļiņu emisiju gaisā aprēķināšanai.  2) tā kā piesārņojošo vielu emisijas aprēķina izmantojot zemāko sadegšanas siltumu un MK noteikumu 1. pielikuma emisijas faktorus, bet dūmgāzu apjomu izmantojot citu metodiku, tad aprēķinātās koncentrācijas bieži sanāk pārsniedz MK noteikumos norādītās vērtības C kategorijas katlumājām.  **VARAM viedoklis**: Attiecībā uz C kategorijas sadedzināšanas iekārtām, veicot iekārtas radīto emisiju aprēķinus operatoram ir iespējas veikt emisiju aprēķinu gan atbilstošo noteikumu projekta 1.pielikumam, gan izmantot informāciju par iekārtas radītajām emisijām, kas norādītas.  Skaidrojam, ka MK noteikumu Nr. 17 1. pielikumā iekļautie emisijas faktori iegūti no 4., 5. un 7. pielikumā iekļautajām maksimāli pieļaujamām emisijas robežvērtībām. Līdz ar to, pārrēķinot uz sausu gāzi un normāliem apstākļiem,  no 1. pielikuma emisijas faktoriem būtu jāiegūst faktiskās emisiju koncentrācijas, kas atbilst 4., 5. un 7. pielikumā iekļautajām maksimāli pieļaujamām robežvērtībām. Atbilstoši noteikumos noteiktajam visas emisijas robežvērtības izsaka kā vielas koncentrāciju (mg/Nm3) pie noteikta skābekļa satura sausā gāzē. Robežvērtības aprēķina 273,15 K temperatūrā, ja spiediens pēc korekcijas ir 101,3 kPa, ņemot vērā ūdens tvaiku saturu izplūdes gāzēs, un ja skābekļa saturs izplūdes gāzēs ir standartizēts, kas ir attiecīgi 6 % cietajam kurināmajam, 3 % – sadedzināšanas iekārtām, kurās izmanto šķidro vai gāzveida kurināmo (izņemot gāzturbīnas un gāzes dzinējus), un 15 % – gāzturbīnām un gāzes dzinējiem.  3) neskaidri formulēts MK noteikumu 9. punkts. *9. Lai aprēķinātu iekārtas faktiski radītās emisijas, kā arī dabas resursu nodokli atbilstoši Dabas resursu nodokļa likumam, operators emisiju aprēķinus var veikt šādos veidos*: Tas formulējums – var veikt. Vai tas nozīmē, ka var arī veikt citos veidos?  **VARAM viedoklis:** Ņemts vērā.  4) nav skaidra situācija ar C kategorijas katlumājām, kas iekļautas atļaujā A vai B kategorijas piesārņojošai darbībai. Tām emisijas parasti tika rēķinātas atbilstoši 2004. gada 14. decembra noteikumus Nr. 1015 „Vides prasības mazo katlumāju apsaimniekošanai” un aprēķini veikti, tā kā norādīts MK noteikumu 9.1. punktā (*9.1.  A un B kategorijas piesārņojošām darbībām – atbilstoši normatīvajos aktos par stacionāru piesārņojuma avotu emisijas limita projektu izstrādi noteiktajai kārtībai*;). Te arī rodas neskaidrība vai uzņēmumi var turpināt bezgalīgi ilgi rēķināt piesārņojošo vielu emisijas atbilstoši spēku zaudējušiem MK noteikumiem Nr. 1015, jo tie izmantoti Stacionāru piesārņojuma avotu emisiju limitu projekta sagatavošanā. Vai tomēr plānots noteikt pārejas periodu, kura laikā jāveic grozījumi atļaujās A un B kategorijas piesārņojošām darbībām un C kategorijas katlumājām ir jāveic aprēķini atbilstoši jaunajām MK noteikumu prasībām? Vai arī uzņēmumi sāk veikt emisiju aprēķinu atbilstoši jauno MK noteikumu prasībām nemaz nesaskaņojot to ar Reģionālajām vides pārvaldēm?  **VARAM viedoklis**: ņemts vērā un noteikumu projektā iekļauta pārejas norma, kas nosaka, kādos gadījumos ir nepieciešams pārstrādāt iepriekš izstrādātos emisiju limitu projektus.  5) priekšlikums svītrot 9.3. apakšpunktu. Mērījumi jāveic pie iekārtas maksimālās jaudas, tomēr bieži vien to grūti izdarīt, piemēram, apkures iekārtām, kas ar maksimālo jaudu strādā ļoti īsu laiku gada laikā, līdz ar to dūmgāzu plūsma ir mazāka nekā pie maksimālās jaudas. Iekārtas jauda ir ļoti mainīga, tas netiek ņemts vērā. Līdz ar to, neņemot vērā šos precizējošos, faktorus emisijas sanāks vairākas reizes lielākas vai mazākas atkarībā no tā, kāds faktors būs neprecīzs. Tā kā nav noteiktas vadlīnijas, kā šos aprēķinus precīzi veikt, tad katrs veiks tos kā uzskatīs par pareizu, piedevām datu un iegūtu rezultātu pareizību arī neviens nepārbaudīs.  MK noteikumu 9.3.apakšpunktu var saglabāt, ja vienlaicīgi tiek sagatavoti metodiskie materiāli, kā pareizi izmantojami mērījumu rezultāti un kādi citi apstākļi jāņem vērā, veicot emisiju aprēķinus.  **VARAM viedoklis**: 2021. gada laikā tiks izstrādātas vadlīnijas un tajās sniegti atbilstoši skaidrojumi. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav. |

Vides aizsardzības un reģionālās attīstības ministrs A.T. Plešs

Maslova 67026586

Lana.Maslova@varam.gov.lv